Banbantay ti Zambales
Ti Banbantay ti Zambales ket kabambantayan a mabirukan idiay lumaud nga isla ti Luzon iti Pilipinas. Ti banbantay ket mangisina ti tengnga a tanap ti Luzon manipud ti Baybay Abagatan Tsina. Ti kalatakan a pasetna ket naamammuan a kas ti Kabambantayan ti Cabusilan a buklen ti Bantay Pinatubo, Bantay Negron ken Bantay Cuadrado, ken naipampammattian a dagiti tidda ti tinaudana a tuktuk ti Pinatubo. Ti kangatuan a paset ti kabambantayan ket ti Bantay Tapulao, a naamammuan paya a kas ti Nangato a Tuktok, idiay probinsia ti Zambales a ti katayagna ket 2,037 metro (6,683 ft).
Sakup[urnosen | urnosen ti taudan]
Ti Banbantay ti Zambales ket addaan ti kalawa iti 300 kuadrado kilometro (120 sq mi)[1] a gumay-at manipud iti Amianan aginggana iti Abagatan ,anipud ti banbanatay ti lumaud a probinsia ti Pangasinan, ti sibubukel a kaatiddog ti Zambales, aginggana ti ungto tie Peninsula ti Bataan iti abagatn a mangpalikmut ti Luek Manila.[2] Ti kabambantayan ket buklenna pay ti banbantay dagiti munisipalidad ti Bamban, Capas, San Jose, San Clemente, Mayantoc, Santa Ignacia ken dagiti turod idiay Camiling idiay probinsia ti Tarlac. Idiay Pampanga, daytoy ket mairman ti banbantay ti Floridablanca, Porac, Siudad ti Angeles ken Mabalacat.
Dagiti bulkan[urnosen | urnosen ti taudan]
Urayno ti banbanatay ket bulkaniko ti tinaudanna,[2] ti Bantay Pinatubo ket isu laeng ti aktibo a bulkan iti kabambantayan. Ti panagbettakna idi Hunio 15, 1991 ket isu idi ti kapigsaan a panagbettak ti bulkan iti maika-20 a siglo kalpasan ti panagbettak ti Novarupta idi 1912 idiay Alaska. Ti panagbettak ti bulkan, a pinakaro babaen ti isasangpet ti bagio Yunya, ket inabungotanna ti rehion iti napuskol a bulkaniko a dapo ken lahar a nairaman ti kuartel militar ti Estados Unidos iti Clark Field idiay asideg ti Siudad ti Angeles, Pampanga.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Banbanatay ti Zambaless". NewCAPP. Naala idi 2012-02-16.
- ^ a b Smith, Warren D. (1913). "Warnakan ti Heolohia, Tom. 21 - Ti Heolohia ti Luzon, P.I.", pp. 39-40. Unibersidad ti Chicago, Departamento ti Heolohia.
Dagiti silpo ti ruar[urnosen | urnosen ti taudan]
Dagiti midia a mainaig ti Banbantay ti Zambales idiay Wikimedia Commons
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn